ক্ষীরসাগর
ক্ষীরসাগর বা ক্ষীরোদসাগর বা ক্ষীরোদ সমুদ্র দুধের সাগর হল হিন্দু সৃষ্টিতত্ত্বে সাতটি মহাসাগরের পঞ্চম মহাসাগর। এটি ক্রৌঞ্চ নামে পরিচিত মহাদেশ বা দ্বীপকে ঘিরে রয়েছে। হিন্দু ধর্মগ্রন্থ অনুসারে, দেবতা ও অসুররা এক হাজার বছর ধরে সমুদ্রমন্থন করে অমৃত লাভ করার আশায় একত্রে কাজ করেছিল। প্রাচীন হিন্দু কিংবদন্তির একটি অংশ পুরাণের সমুদ্রমন্থন অধ্যায়ে এটির কথা বলা হয়েছে। এটিকে তামিল ভাষায় তিরুপারকাদল (দুগ্ধের পবিত্র সাগর) বলা হয়।ক্ষীর সাগর হলো সেই স্থান যেখানে বিষ্ণু তাঁর স্ত্রী লক্ষ্মীর সাথে শেষনাগের উপর হেলান দিয়ে অবস্থান করেন। "ক্ষীর বা দুগ্ধের সমুদ্র" হলো সংস্কৃত ক্ষীরোদ, ক্ষীরাব্ধি বা ক্ষীরসাগর শব্দের বাংলা অর্থ। ক্ষীর মানে দুগ্ধ এবং -উদ, সাগর শব্দের অর্থ জল, মহাসাগর অবধি বা "সমুদ্র।" ক্ষীর সমুদ্র শব্দটি বিভিন্ন ভারতীয় ভাষায় ভিন্নভাবে দেখা হয়,যেমন বাংলা ভাষায় ক্ষীর সাগর, তামিলে- তিরুপ্পাটকটল এবং তেলেগু ভাষায় পাল কদলি নামে পরিচিত।